ERMED d.o.o., Prešernova ulica 12, 3230 Šentjur   
ki jo zastopa direktor Matjaž Erjavec

ID za DDV: SI25852876

tel: +386 (0)40895650

(v nadaljevanju: najemodajalec)

in

Ime in priimek:\_\_\_\_\_\_\_\_\_\_\_\_\_\_\_\_\_\_\_

Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka:\_\_\_\_\_\_\_\_\_\_\_\_\_\_\_\_\_\_

GSM v času najema:\_\_\_\_\_\_\_\_\_\_\_\_\_\_\_

(v nadaljevanju: najemnik)

sklepata

POGODBO O NAJEMU AVTODOMA

1. PREDMET NAJEMNE POGODBE

Predmet najemne pogodbe je avtodom Rimor Seal95 plus, (v nadaljevanju avtodom), registrska številka LJ 96-BEE, z opremo, ki je navedena v prevzemnem zapisniku, za obdobje, dogovorjeno v 2. členu te pogodbe.

2. ČAS TRAJANJA NAJEMA

Najem avtodoma je dogovorjen za obdobje od vključno\_\_\_\_\_\_\_\_\_\_ do vključno \_\_\_\_\_\_\_\_\_\_\_.

Začetek ...............po 14.00 uri, zaključek ...............do 11.00 ure.

3. CENA NAJEMA

Cena najema znaša: ......... EUR/dan oz. skupno za celotno pogodbeno obdobje\_\_\_\_\_\_\_\_\_\_\_\_\_\_EUR. V ceno najema je vključen 20% DDV, obvezno in kasko zavarovanje z 1% odbitno franšizo in zelena karta.

a) Cena vključuje omejeno število kilometrov in sicer 350 km/dan. Če najemnik prevozi več kilometrov, kot je to določeno, doplača znesek v višini 0,30 EUR za vsak presežni kilometer.

Cena vključuje tudi pripravo vozila, dovoljenje za vožnjo tujega vozila izven Slovenije (če država namembnosti ni članica Evropske Unije), WC kemikalije, 1 kos razgradljivega WC papirja.

Cena ne vključuje goriva, plina, posteljnine in brisač.

Vsi morebitni prometni prekrški, ki nastanejo v času najema avtodoma, bremenijo najemnika.

4. PLAČILO

Ob podpisu te najemne pogodbe najemnik plača 30% akontacije od zneska najema avtodoma. Na dan prispetja plačila akontacije je termin dejansko rezerviran. V kolikor akontacija ni plačana v roku 3 dni, se smatra, da je najemnik odstopil od pogodbe. Preostali znesek plača najemnik najkasneje 14 dni pred nastopom najemnega termina, sicer se šteje rezervacija za odpovedano.

Pri vrnitvi avtodoma pred iztekom najemne pogodbe velja cena, ki je bila določena v pogodbi. V primeru, da se avtodom ne vrne pravočasno, se zaračuna zamudnina 25,00 EUR za vsako zamujeno uro.

5. VARŠČINA

Najkasneje na dan prevzema avtodoma mora najemnik pri najemodajalcu deponirati varščino v višini 750 EUR za pokrivanje naslednjih stroškov: 1% odbitne franšize in izgube bonusa pri kasko zavarovanju v primeru nezgode oziroma poškodbe, manjših zunanjih in notranjih poškodb na avtodomu, manjkajoče opreme, poškodb, ki niso vključene v kasko zavarovanje potnih stroškov za prevoz avtodoma od sedeža podjetja do pooblaščenega servisa.

Če je avtodom ob vrnitvi nepoškodovan, se varščina v celoti in brezobrestno vrne. Vračilo varščine se izvrši v dveh delovnih dneh po dnevu vrnitve avtodoma na transakcijski račun najemnika.

6. ODPOVED NAJEMA AVTODOMA

Najemnik ima pravico do pisne odpovedi najema avtodoma. V tem primeru ima najemodajalec pravico do povračila stroškov odpovedi, katerih znesek je odvisen od časa predložitve najemnikove odpovedi.

Znesek odpovedi najema avtodoma je sestavljen iz stroška odpovedi v višini 50,00 EUR in zneska, ki je odvisen od dneva odpovedi najema:

- 20% vrednosti najema, če je najem odpovedan do 28 dni pred začetkom najemnega obdobja

- 30% vrednosti najema,če je najem odpovedan do 20 dni pred začetkom najemnega obdobja

- 50% vrednosti najema,če je najem odpovedan od 7 do 13 dni pred začetkom najemnega obdobja

-100% vrednosti najema, če je najem odpovedan manj kot 7 dni pred začetkom najemnega obdobja

V primeru, da najemnik ne prevzame avtodoma, se to smatra kot odpoved po začetku trajanja najema avtodoma in si najemodajalec pridružuje pravico do zadržanega celotnega zneska akontacije najema avtodoma.

Če najemnik na lastno željo prekine potovanje prej kot je določeno v pogodbi, mu najemodajalec ob vrnitvi ni dolžan povrniti zneska najema za preostanek trajanja najema avtodoma.

Če pri najemniku ali najemodajalcu pride do odpovedi zaradi višje sile (smrt, bolezen, ki se ne da zavarovati, poškodba avtodoma), se odškodnina ne zaračuna.

7. PREVZEM, VRNITEV, ČIŠČENJE

Avtodom se prevzame med 14.00 in 16.00 uro na dan začetka najemnega obdobja.

Vrnitev avtodoma se izvede zadnji dan najema do 11.00 ure. Samo v tem primeru se dan prevzema in dan vrnitve štejeta kot en dan najema avtodoma.

Podaljšanje najema ni možno brez predhodnega dogovora. Prevzem in predaja avtodoma se vršita na sedežu podjetja v Celju ali po dogovoru.

Avtodom mora biti pri vrnitvi očiščen, s polnim rezervoarjem goriva, s praznim rezervoarjem pitne vode, z izpraznjenim rezervoarjem odpadne vode in z izpraznjeno WC kaseto.

V primeru, da rezervoar za gorivo ni poln, se najemniku zaračuna stroške goriva po dnevnem ceniku Petrola za poln rezervoar.

Če najemnik vrne avtodom neočiščen, je dolžan plačati najemodajalcu:

50 EUR za zunanje čiščenje, 50 EUR za notranje čiščenje, 50 EUR za čiščenje WC-ja, 20 EUR za praznjenje odpadne vode.

Ob prevzemu se pregleda celoten avtodom (oprema, mehanika, karoserija, motor itd.), preveri se delovanje naprav v avtodomu in sestavi se prevzemni zapisnik. Vse pomanjkljivosti, manjkajoča oprema, poškodbe avtodoma itd. se vpišejo v prevzemni zapisnik. Vse ugotovljene poškodbe se fotografirajo in dokumentirajo. Ob vrnitvi se s

primopredajnim zapisnikom ugotovi stanje avtodoma in pregleda delovanje vseh naprav. Najemnik odgovarja za vse pomanjkljivosti in poškodbe, ki niso bile ugotovljene ob prevzemu.

V primeru višje sile, ki je razlog zamude pri vračilu avtodoma, je dolžan najemnik telefonsko obvestiti najemodajalca za vzrok zamude in predviden čas vračila avtodoma.

8. VOZNIK

Voznik oz. vozniki avtodoma morajo na dan prevzema avtodoma imeti

dopolnjenih 30 let in posedovati veljavno vozniško dovoljenje vsaj pet let.

Voznik (oz. vozniki) se obveže, da pred in med vožnjo ne bo užival alkoholnih pijač oziroma ne bo vozil pod vplivom substanc, ki zmanjšujejo psihomotorične sposobnosti (zdravila, droge, ipd). V nasprotnem primeru zavarovalnica ne bo krila stroškov oziroma ne bo priznala kasko zavarovanja.

9. UPORABA AVTODOMA

Najemnik se obveže, da bo avtodom koristil izključno v turistične namene, nikakor pa ne za zakonsko nedovoljene dejavnosti.

Najemniku je prepovedana uporaba avtodoma za vožnjo po neurejeni in makadamski cesti, ki bi nadpovprečno obremenjevala motor, podvozje kolesa, gume in ostale vitalne dele avtodoma, za prevoz več kot dovoljenega in dogovorjenega števila potnikov, za vleko drugih vozil ali prikolic,udeležbo avtodoma na motorističnih prireditvah ali uporabo avtodoma kot testno vozilo, za prevoz nevarnih snovi, eksplozivnih, hitrogorljivih, strupenih ali drugače nevarnih snovi, za prevoz orožja, mamil in podobno, za nadaljnje sklepanje najemov, za vožnjo po vojni in drugih ogroženih področjih.

Najemniku in ostalim potnikom je strogo prepovedano kajenje v katerem koli dela avtodoma, vstopanje v čevljih z grobimi podplati, skakanje z ležišč na tla in kakršna koli malomarna ali nevestna uporaba. Prav tako so v avtodomu prepovedane živali. V primeru kršitve tega člena je najemodajalec upravičen do povračila vseh stroškov, ki nastanejo v

zvezi s tem odstavkom.

Najemnik je v primeru kršitve prepovedi kajenja v avtodomu dolžan plačati pranje prevlek v višini 150,00 EUR.

10. POTOVANJE V TUJINO

Z avtodomom je mogoče potovati v vse evropske države razen v tiste, ki so v vojnem stanju ali je zaradi drugih vzrokov potovanje nezaželeno. V takšne države se lahko potuje le v primeru, da je to z najemodajalcem prej dogovorjeno in avtodom ustrezno zavarovan.

V primeru potovanj v državo, kjer obstaja večje tveganje kraje, vloma ali druge škode,povzročene na avtodomu, mora najemnik poskrbeti za ustrezno varovanje in zaščito avtodoma.

11. POPRAVILA, NEZGODE

V primeru okvare avtodoma v času najema poskuša najemnik odpraviti okvaro na najbližjem pooblaščenem servisu po predhodnem dogovoru z najemodajalcem. Če okvara ni nastala po krivdi najemnika, le-ta ob vračilu avtodoma predloži originalen račun, ki se mora glasiti na lastnika avtodoma. Samo in izključno v tem primeru najemodajalec povrne najemniku nastale stroške.

Najemnik se obveže, da bo morebitno škodo na avtodomu pri kakršnikoli nesreči (prometna nesreča, kraja, vlom v avtodom, poškodba na parkirišču itd.) obvezno prijavil policiji (ki je pristojna za tisto državo, v kateri se je nesreča pripetila) in takoj poklical najemodajalca.

Najemnik avtodoma se obveže, da bo takoj po nastanku škode, ki je ni mogoče takoj odpraviti, o njej obvestil najemodajalca in mu jo podrobno opisal.

Najemnik mora najemodajalcu izročiti ustrezno dokumentacijo in priložiti skico o poškodbah avtodoma. Nezgodni zapisnik mora vsebovati imena in podatke vseh udeležencev nezgode.

V primeru prometne nezgode zaradi vinjenosti voznika vse stroške krije najemnik sam.

12. ZAVAROVANJE

Avtodom je obvezno in kasko zavarovan z 1% odbitno franšizo.

13. ODGOVORNOST NAJEMNIKA

Z avtodomom lahko upravlja izključno najemnik, ki je naveden v pogodbi.

Najemnik mora upoštevati cestno prometne predpise.

Najemnik odgovarja v vrednosti odbitne franšize v sklopu kasko zavarovanja za morebitno škodo zaradi njegove krivde in v zvezi s tem najemodajalčevih stroškov izgube bonusa.

Najemnik odgovarja neomejeno v primeru škode zaradi neupravičenja voznika do vožnje, zaradi preseženega tovora in ostalih primerov nedovoljene uporabe.

V primeru, da zavarovalnica iz kakršnihkoli vzrokov zavrne plačilo, je dolžan škodo pokriti najemnik.

Za poškodbe, ki ne izhajajo iz prometne nezgode, odgovarja najemnik sam.

Najemnik se obveže, da dokumente in ključe avtodoma ob zapustitvi le-tega nosi s seboj. V nasprotnem primeru zavarovalnica ne krije nastalih stroškov v primeru kraje avtodoma, kar pomeni, da vse stroške krije najemnik sam.

Najemnik mora z avtodomom ravnati kot skrben in vesten gospodar.

14. ODGOVORNOST NAJEMODAJALCA

Najemodajalec skrbi, da je avtodom tehnično brezhiben, brez kakršnekoli okvare, ki bi lahko povzročila nezgodo.

Najemodajalec ne odgovarja za stvari, ki so bile puščene ali pozabljene v avtodomu. V primeru višje sile, poškodovanega ali nevoznega avtodoma se dogovori za drug termin najema avtodoma oziroma se vrne vplačani znesek.

V nobenem primeru Matjaž Erjavec oz. ERMED d.o.o. ne prevzema nobene druge odgovornosti.

15. PRISTOJNO SODIŠČE

V primeru neupoštevanja pogodbenih členov ali drugih morebitnih sporov je pristojno Okrožno sodišče v Šentjurju.

Kraj in datum,.....................................

Najemodajalec: Najemnik:

ERMED d.o.o. \_\_\_\_\_\_\_\_\_\_   
 Matjaž Erjavec  
 direktor